මහින්ද අලුත්ගෙදරඉන්දීය විශ්වවිද්‍යාලවල පූර්ව උපාධි හා පශ්චාත් උපාධි ශිෂ්‍යත්ව පාඨමාලා සඳහා ශ්‍රී ලාංකික තරුණ තරුණියන්ගෙන් අයදුම්පත් කැඳවයි.ශ්‍රී ලංකාවේ ඉන්දීය මහ කොමසාරිස් කාර්යාලය සංවිධානය කරන මෙහිදී නේරු අනුස්මරණ ශිෂ්‍යත්ව ක්‍රමය යටතේ පූර්ව උපාධි පාඨමාලා ශිෂ්‍යත්ව 40 ක්ද පොදු රාජ්‍ය මණ්ඩලීය ශිෂ්‍යත්ව 5ක්ද IRO - ARC ශිෂ්‍යත්ව යෝජනා ක්‍රමය යටතේ වන පශ්චාත් උපාධි පාඨමාලා ශිෂ්‍යත්ව දෙකක්ද පිරිනැමීමට තීරණය කර ඇතැයි ශ්‍රී ලංකාවේ ඉන්දීය මහ කොමසාරිස් කාර්යාලය පවසයි.2012 - 2013 අධ්‍යයන වර්ෂය වෙනුවෙන් මෙම පාඨමාලා පැවැත්වෙන බවත් ශ්‍රී ලංකාවේ උසස් අධ්‍යාපන අමාත්‍යාංශය සමඟ සාකච්ඡා කොට මේ සඳහා ශ්‍රී ලාංකික තරුණ තරුණියන් තෝරා ගන්නා බවත් එම මහ කොමසාරිස් කාර්යාලය කියයි.මේ සඳහා සුදුසුකම් ලාභීන්ගෙන් අයදුම්පත් කැඳවන අතර මේ මස 27 දාට ප්‍රථම යොමු කළ යුතු බවත් අවශ්‍ය වැඩි විස්තර හා අයදුම්පත උසස් අධ්‍යාපන අමාත්‍යාංශයේ වෙබ් අඩවිය වන http://www.mohe.gov.lk  වෙතින් ලබා ගත හැකි බවත් ශ්‍රී ලංකාවේ ඉන්දීය මහ කොමසාරිස් කාර්යාලය සඳහන් කරයි.මේ ශිෂ්‍යත්ව මඟින් සම්පූර්ණ පාඨමාලා ගාස්තුව, මාසික යැපුම් දීමනාවක් ගෙවනු ඇත.ඊට අමතරව නවාතැන් ගාස්තු දීමනාවක්ද පොත් මිලදී ගැනීම සඳහා වාර්ෂික දීමනාවක්ද අදාළ ශිෂ්‍යත්වයට අන්තර්ගතය.